તો અન્ય એક કિસ્સામાં ભરૂચ જિલ્લાના અંકલેશ્વર નગરના કેશવ પાર્ક પાસેથી ભરૂચ એલસીબી પોલીસે વિદેશી દારૂનાં જથ્થા સાથે આઈ-20 કારનાં ચાલકની ધરપકડ કરી હતી. ભરૂચ એલસીબી પોલીસ અંકલેશ્વર શહેરમાં પેટ્રોલિંગમાં હતી. તે દરમિયાન બાતમી મળી હતી કે એક કારમાં વિદેશી દારૂની ખેપ મારવામાં આવી રહી છે. જે બાતમીનાં આધારે એલસીબી પોલીસે શહેરનાં પીરામણ ગામથી કેશવ પાર્ક રોડ સુધી વોચ ગોઠવી હતી.